b'\n_START_ARTICLE_\nPrima Grad (Split)\n_START_PARAGRAPH_\nPrima Grad je robna ku\xc4\x87a u gradu Splitu, izgra\xc4\x91ena je 1966. na adresi Trg Gaje Bulata 5.\n_START_SECTION_\nPovijest\n_START_PARAGRAPH_\nPodignuta je 1966. godine. Projektirao ju je Antun \xc5\xa0atara. Bila je Jadrantekstilova robna ku\xc4\x87a. Prvo se je zvala samo Prima, \xc5\xa1to je kratica od "PRImorski MAgazin". Poslije su otvorene i druge Jadrantekstilove robne ku\xc4\x87e, sve s imenom Prima, a da bi ih se razlikovalo, dobile su dodatke u imenu: Prima Namje\xc5\xa1taj, Prima 3. Bila je otvorena i Prima u Trogiru. _NEWLINE_Zgrada Prime Grad nije nije pojedina\xc4\x8dno za\xc5\xa1ti\xc4\x87ena kao kulturno dobro, ali se nalazi unutar zone "B" za\xc5\xa1ti\xc4\x87ene kulturnopovijesne cjeline._NEWLINE_Neki ju uzimaju za najstariji trgova\xc4\x8dki centar u Splitu, no ona je robna ku\xc4\x87a.\n_START_SECTION_\nLokacija\n_START_PARAGRAPH_\nSmje\xc5\xa1tena je u samom centru grada nasuprot zgrade HNK Split koji javnom gradskom prijevozu slu\xc5\xbei kao brzo po\xc4\x8detno-zavr\xc5\xa1no stajali\xc5\xa1te s linijama br. 1, 5, 5A, 6, 11, 14, 16 i 18. Ispred njega osim, brzog autobusnog stajali\xc5\xa1ta se nalazi i taksi stajali\xc5\xa1te.\n_START_SECTION_\nTrgovine\n_START_PARAGRAPH_\nU svojoj ponudi ima modne brendove i trgovine.'